Cmmdc


 * 1) Se dau numitorul şi numărătorul unei fracţii. Să se simplifice, dacă se poate, şi să se afişeze fracţia simplificată. Exemplu : Date de intrare 12  32  Date de ieşire  3/8.
 * 2) Se dau trei numere. Determinaţi şi afişaţi cmmmdc al lor. Exemplu : Date de intrare 12  32  38  Date de ieşire 2.
 * 3) Se dă numărul n, să se afişeze toate numerele mai mici ca el prime cu el. Exemplu : date de intrare n=10  date de ieşire  1 3 7 9.
 * 4) Într-o tabără participă b băieţi şi f  fete. Se organizează un joc la care trebuie să participe un număr cât mai mare de echipe, formate din acelaşi număr nrb de băieţi şi nrf de fete. Trebuie să scrieţi un program care determină numărul maxim de echipe care se pot forma şi numărul nrb de băieţi şi, respectiv numărul nrf de fete, care intră în componenţe fiecărei echipe. Dacă nu se pot forma cel puţin două echipe identice, afişaţi Nu ne putem juca. Exemple: pentru b=10  f=15  se va afişa:  5 echipe  cu  2 baieti  3 fete, pentru b=12  f=25 se va afişa Nu ne putem juca.
 * 5) Se citesc de la tastatură patru numere întregi diferite de zero. Numerele reprezintă în ordinea citirii: numărătorul şi numitorul primei fracţii, respectiv numărătorul şi numitorul celei de a doua fracţii. Să se adune cele doua fracţii şi să se afişeze numărătorul şi numitorul sumei. Exemplu: Date de intrare: 6  18  12  24 Date de ieşire:  5  6.
 * 6) Pentru a descoperi numărul cheii ce trebuie să o folosească pentru a putea să o elibereze pe Ileana Cosânzeana, Făt-Frumos are de rezolvat următoarea problemă: Pentru numărul citit pe uşă, trebuie să calculeze suma divizorilor şi, dacă această sumă este un număr prim, atunci codul este egal cu suma cifrelor numărului citit. În caz contrar, codul este egal cu suma cifrelor impare ale numărului citit. Ajutaţi-l pe erou să descopere numărul cheii. Exemple: date de intrare 472 date de ieşire cheia 7  ; Date de intrare 4 date de ieşire cheia 4.